**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) sagatavots, pamatojoties uz:  - Ministru kabineta 2014.gada 25.oktobra rīkojumu Nr.608 „Par humānās palīdzības sniegšanu Ukrainai”;  - Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2014.gada 25.oktobra rīkojumu Nr.608 „Par humānās palīdzības sniegšanu Ukrainai” (turpmāk – rīkojums Nr.608) uzdots:- Iekšlietu ministrijai sagatavot humānās palīdzības kravu (deviņi strāvas ģeneratori) no valsts materiālo rezervju resursiem;- Valsts ugunsdzēsības un glābšanas dienestam sadarbībā ar Satiksmes ministriju organizēt minētās humānās palīdzības kravas nogādāšanu Ukrainā;- Iekšlietu ministrijai sadarbībā ar Satiksmes ministriju apkopot un iesniegt Ministru kabinetā informāciju par humānās palīdzības sniegšanā izlietoto valsts materiālo rezervju atjaunošanai nepieciešamajiem un ar transportēšanu saistītajiem finanšu līdzekļiem (ne vairāk kā 50 000 *euro* apmērā), kā arī sagatavot rīkojuma projektu par finanšu līdzekļu piešķiršanu 2014. gadā no valsts budžeta programmas 02.00.00 “Līdzekļi neparedzētiem gadījumiem”. Saskaņā ar rīkojumā Nr.608 doto uzdevumu, Valsts ugunsdzēsības un glābšanas dienests (turpmāk – VUGD) organizēja sagatavotās humānās palīdzības kravas nosūtīšanu. Ņemot vērā 2013.gada 17.decembra Eiropas Parlamenta un Padomes lēmuma Nr.1313/2013/ES „Par Savienības civilās aizsardzības mehānismu” iespējas, dalībvalstīm ir iespējas lūgt Eiropas Savienības finansiālu atbalstu, kas paredzēti transporta resursiem un kas nepārsniedz 55% no kopējām attiecināmajām transportēšanas izmaksām. VUGD izmantoja minēto iespēju un 2014.gada 28.oktobrī pieprasīja Eiropas Savienības līdzfinansējumu humānās palīdzības kravas transportēšanas izdevumu segšanai. Atbildot uz VUGD pieprasījumu, Eiropas Komisija nodrošināja atbilstoša komersanta piesaisti, lai nosūtītu Latvijas humānās palīdzības kravu Ukrainai. Eiropas Komisijas piedāvātais komersants (SIA Kuehne+Nagel) elektroniski nosūtīja VUGD trīs transportēšanas pakalpojuma piedāvājumus, no kuriem VUGD izvēlējas lētāko un no piegādes viedokļa ātrāko variantu. Komersanta piedāvātā kopējā summa par humānās palīdzības kravas nogādāšanu Ukrainai sastādīja 8 874 *eiro*, no kuriem Latvijai ir jāsedz 3 993,30 *eiro*. Ņemot vērā to, ka Eiropas Komisijai ir līgumattiecības ar komersantu, kas nogādāja kravu Ukrainai, Eiropas Komisija sākotnēji sedz visas transportēšanas izmaksas. Eiropas Komisija, saņemot rēķinu no komersanta par darba izpildi, pieprasa Latvijai segt piešķirtā līdzfinansējuma daļu 45% apmērā, kas sastāda 3 993,30 *eiro*.  2014.gada 7.novembrī tika uzsākta strāvas ģeneratoru transportēšana no Latvijas uz Ukrainu, un jau 10.novembrī humānās palīdzības krava sasniedza Ukrainas atbildīgo institūciju - Ārkārtējās situācijas dienestu. Pamatojoties uz Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu – līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, citiem neparedzētiem gadījumiem un valstiski īpaši nozīmīgiem pasākumiem. Sakarā ar to Iekšlietu ministrija ir sagatavojusi rīkojuma projektu, kas paredz piešķirt finanšu līdzekļus no valsts budžeta programmas 02.00.00 „Līdzekļi neparedzētiem gadījumiem” Iekšlietu ministrijai (Valsts ugunsdzēsības un glābšanas dienestam) 3994 *euro*, lai segtu ar humānās palīdzības kravas (deviņi strāvas ģeneratori) transportēšanu uz Ukrainu saistītos izdevumus. |
| 3. | Projekta izstrādē iesaistītās institūcijas | Iekšlietu ministrija, Valsts ugunsdzēsības un glābšanas dienests. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014** | | Turpmākie trīs gadi (*euro*) | | |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2014.gadu | izmaiņas, salīdzinot ar kārtējo 2014.gadu | izmaiņas, salīdzinot ar kārtējo 2014.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | + 3994 | 0 | 0 | 0 |
| 2.1. valsts pamatbudžets | 0 | + 3994 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | - 3994 | 0 | 0 | 0 |
| 3.1. valsts pamatbudžets | 0 | - 3994 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | + 3994 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | EKK 2233 “Izdevumi par transporta pakalpojumiem” – 3994 *euro*. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Humānās palīdzības sniegšanā izlietoto valsts materiālo rezervju atjaunošanai (iegādei) nepieciešama publiskā iepirkuma procedūra. Nodrošinājuma valsts aģentūra ir izsludinājusi iepirkumu, plānojot piedāvājumu atvēršanu decembra sākumā, kam sekos piedāvājumu vērtēšana, bet rezultāts un izmaksas varētu būt zināmas līdz 10.decembrim. Tomēr, ievērojot, ka nepieciešams slēgt piegādes līgumu, saņemt preci un veikt tās apmaksu pēc saņemšanas, nav iespējams to nodrošināt 2014.gadā. Ievērojot likumprojekta “Par valsts budžetu 2015.gadam”un likumprojekta “Par vidēja termiņa budžeta ietvaru 2015., 2016. un 2017.gadam” sagatavošanas grafiku, problēmu ir iespējams risināt, paredzot valsts materiālo rezervju atjaunošanai (iegādei) nepieciešamo finansējumu ieplānot Iekšlietu ministrijas 2015.gada budžetā, iesniedzot attiecīgus priekšlikumus minēto likumprojektu izskatīšanai otrajā lasījumā Saeimā, par attiecīgo summu samazinot budžeta programmā 02.00.00 “Līdzekļi neparedzētiem gadījumiem” 2015.gadam plānotos izdevumus. Sakarā ar to Iekšlietu ministrija ir sagatavojusi Ministru kabineta rīkojuma projektu “Par grozījumiem Ministru kabineta 2014.gada 25.oktobra rīkojumā Nr.608 “Par humānās palīdzības sniegšanu Ukrainai””. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ugunsdzēsības un glābšanas dienests. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunas funkcijas un uzdevumi netiek radīti.  Institūcijai pieejamos cilvēkresursus neietekmē.  Jaunas institūcijas netiks veidotas.  Esošo institūciju likvidācija vai reorganizācija nav plānota. |
| 3. | Cita informācija | Nav. |

Anotācijas II, IV, V, VI sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I.Pētersone–Godmane

25.11.2014 15:40

1002

A.Strode, 67219602

[alda.strode@iem.gov.lv](mailto:alda.strode@iem.gov.lv)

I.Narkuts, 67075922

[Ivars.narkuts@vugd.gov.lv](mailto:Ivars.narkuts@vugd.gov.lv)